Naujajame 4a straipsnyje nurodyta, kad Komisija inicijuos savanoriškus bandomuosius tyrimus, kuriuos atliks valstybės narės, kurios teikia informaciją apie statistinių duomenų, susijusių su keleivių vežimu vidaus vandens keliais, įskaitant pasienyje teikiamas vežimo vidaus keliais paslaugas, prieinamumą. Komisija (Eurostatas) bendradarbiaus su valstybėmis narėmis, kad nustatytų tinkamą statistinę metodiką. Be to, prireikus ir atsižvelgiant į papildomą naudą Sąjungai, prie šių bandomųjų tyrimų bus prisidedama lėšomis iš Sąjungos bendrojo biudžeto. Todėl naujasis straipsnis Komisijai priimtinas.

Pagrindinis per tarpinstitucines diskusijas svarstytas klausimas buvo bandomųjų tyrimų įtraukimas ir jų pobūdis. Tokie tyrimai pasiūlyti kaip kompromisas reaguojant į Europos Parlamento prašymą į reglamentą įtraukti papildomų kintamųjų, susijusių su keleivių vežimu vidaus vandens keliais.

3.2.1.Europos Parlamento pakeitimai, visiškai, iš dalies arba iš principo įtraukti į Tarybos poziciją, priimtą per pirmąjį svarstymą

Taryba priėmė savo poziciją per pirmąjį svarstymą 2016 m. liepos 18 d.

Tarybos pozicijoje atsižvelgta tiek į Tarybos, Europos Parlamento Transporto ir turizmo komiteto ir Komisijos susitarimą, pasiektą per trišales diskusijas, tiek į naująjį 2016 m. balandžio 13 d. Tarpinstitucinį susitarimą dėl geresnės teisėkūros.

Per pirmąjį svarstymą priimtos Europos Parlamento pozicijos data:

10 pakeitimo (7 straipsnio naujos 3a ir 3b dalys) dėl kokybės kriterijų taisyklių turinys Komisijai priimtinas, nes atitinka Reglamentą (EB) Nr. 223/2009. Juo taip pat sudaromos sąlygos priimti įgyvendinimo aktus, kuriais nustatoma kokybės ataskaitoms taikoma tvarka, jų struktūra, periodiškumas ir palyginamumo elementai.

Pagal 11 pakeitimą (8 straipsnis) Komisija privalo pateikti ataskaitą Europos Parlamentui ir Tarybai kas penkerius metus, o ne kas trejus metus, kaip siūlė Europos Parlamentas.

3.2.2.Europos Parlamento pakeitimai, neįtraukti į Tarybos poziciją, priimtą per pirmąjį svarstymą

Į Tarybos poziciją nebuvo įtraukti pagrindiniai pakeitimai, susiję su aiškiu naujų kintamųjų įtraukimu.

3.3Tarybos pakeistos nuostatos ir Komisijos pozicija

2 straipsnio 5 dalis, 3 straipsnis ir 4 straipsnio 4 dalis yra susiję su įgaliojimų delegavimu. Komisijai suteikti įgaliojimai išlaikyti, bet nustatyta konkrečių apribojimų. Komisija bus įgaliota priimti deleguotuosius aktus tik siekdama: i) pakelti statistikos aprėpties ribą; ii) pritaikyti esamas ar nustatyti naujas apibrėžtis, kad būtų atsižvelgta į tarptautiniu lygmeniu vartojamų apibrėžčių pakeitimus, ir iii) pritaikyti priedus, kad būtų atsižvelgta į kodavimo ir nomenklatūros pakeitimus, padarytus tarptautiniu lygmeniu arba atitinkamuose Europos Sąjungos teisės aktuose.

Tarybos pozicijoje taip pat nurodyta, kad naudodamasi šiais įgaliojimais Komisija užtikrina, kad deleguotaisiais aktais nebūtų sukuriama didelės papildomos naštos valstybėms narėms ar respondentams. Be to, Komisija tinkamai pagrindžia deleguotuosiuose aktuose numatytas priemones, prireikus naudodamasi jų ekonominio veiksmingumo analize, įskaitant respondentams tenkančios naštos ir statistikos rengimo išlaidų vertinimą, kaip nurodyta Reglamento (EB) Nr. 223/2009 14 straipsnio 3 dalies c punkte.

Standartinė konstatuojamoji dalis ir 9 straipsnis dėl įgaliojimų delegavimo suderinti su naujuoju Tarpinstituciniu susitarimu dėl geresnės teisėkūros.

Komisija šiems pakeitimams pritaria.

4.Išvada

Komisija pritaria pasiektam kompromisui, nes jis atitinka Komisijos pastangas suderinti prieš Lisabonos sutartį priimtus teisės aktus. Nepaisant tam tikrų apribojimų, kompromisu užtikrinama tinkama deleguotųjų ir įgyvendinimo aktų pusiausvyra. Be to, numatytais bandomaisiais tyrimais tinkamai atsižvelgiama į pradinį Europos Parlamento prašymą. Dokumento tekstas yra naujojo Tarpinstitucinio susitarimo dėl geresnės teisėkūros sėkmingo taikymo pavyzdys.